— Гісторыя з аўдыёролікамі пачалася дзіўна. У мяне шмат сяброў, якія разважаюць над Святым Пісаннем і з якімі я стараюся дзяліцца сваімі духоўнымі перажываннямі. Адна мая добрая знаёмая, калі вучылася ў Польшчы, сказала аднойчы, што ёй не хапае рэкалекцый па-беларуску. Вось я і нагаварыў іх на дыктафон. Для зручнасці скідваў запісы на youtube.com і проста даваў спасылку — так узнік канал на гэтым сайце. З часам прыйшло разуменне, што гэтая справа добрая, і я стаў ствараць ролікі сістэматычна.